3. ΝΟΜΟΘΕΤ. ΔΙΑΤΑΓΜΑ υπ' αριθ. 3733 της 27/31 Αυγ. 1957 (ΦΕΚ Α' 162) Περί κυρώσεως της μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος Συμβάσεως "περί συμπληρώσεως της Συμβάσεως περί ιδρύσεως του Οργανισμού Χρηματοδοτήσεως Οικονομικής Αναπτύξεως" και άλλων τινών διατάξεων. Άρθρ.1.-Κυρούται και έχει πλήρη και νόμιμο ισχύν, από της δημοσιεύσεως του παρόντος εις την Εφημερίδα της Κυβερνήσεως η μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος υπογραφείσα την 17ην Μαΐου 1957 σύμβασις "περί συμπληρώσεως της Συμβάσεως περί ιδρύσεως του Οργανισμού Χρηματοδοτήσεως Οικονομικής Αναπτύξεως", ης το κείμενον εν τη Αγγλική και Ελληνική γλώσση έχει ούτω: ΣΥΜΒΑΣΙΣ Μεταξύ του Ελληνικού Δημοσίου, της εν Ελλάδι Αποστολής Προγραμμάτων των Ηνωμένων Πολιτειών της Αμερικής και της Τραπέζης της Ελλάδος "περί συμπληρώσεως της Συμβάσεως περί ιδρύσεως του Οργανισμού Χρηματοδοτήσεως Οικονομικής Αναπτύξεως". Τα αρχικώς συμβληθέντα μέρη συμφωνούν όπως η υπογραφείσα την 29ην Ιουλ. 1954 Σύμβασις "περί καταργήσεως της Κεντρικής Επιτροπής Δανείων και ιδρύσεως Οργανισμού Χρηματοδοτήσεως Οικονομικής Αναπτύξεως", κυρωθείσα δια του Ν.Δ/τος υπ' αριθ. 2970/1954, συμπληρωθή ως κατωτέρω επί τω τέλει μείζονος προωθήσεως και αναπτύξεως των υπό του Οργανισμού τούτου επιδιωκομένων σκοπών. Άρθρ.1-8.(Τροποποιούνται τα άρθρ. 1, 3, 4, 5, 6, 7, 8, 9, 10, 11, 15 και 16 της από 29 Ιουλ. 1954 Συμβάσεως, κυρωθείσης δια του Ν.Δ. 2970/1954, ανωτ. αριθ. 1). Άρθρ.9.-(Τροποποιείται το άρθρ. 16 της από 12 Ιουλ. 1955 Συμφωνίας, κυρωθείσης δια του Ν.Δ. 3445/1955, ανωτ. αριθ. 2). Άρθρ.10.-1.Το Ελληνικόν Δημόσιον, δέον όπως θεσπίση τα αναγκαία νομοθετικά μέτρα δια την εξασφάλισιν των υπό του Ο.Χ.Ο.Α. είτε απ' ευθείας, είτε μέσω των εξουσιοδοτημένων Τραπεζών παρεχομένων δανείων ή πιστώσεων. Σελ. 816 2.Δια Β.Δ/τος εκδιδομένου προτάσει του Υπουργού Συντονισμού δύνανται να κωδικοποιηθώσιν εις ενιαίον κείμενον αι διατάξεις της δια του Ν.Δ. 2970/1950 κυρωθείσης Συμβάσεως, ως αύτη ετροποποιήθη και συνεπληρώθη μεταγενεστέρως και δια της παρούσης. Εις πίστωσιν των ανωτέρω τα συμβαλλόμενα μέρη συνωμολόγησαν την παρούσαν σύμβασιν, υπογραφομένην εις 5πλούν ελληνιστί και αγγλιστί υπό των δεόντως εξουσιοδοτημένων εκπροσώπων αυτών. Εν Αθήναις τη 17 Μαΐου 1957 έπονται αι υπογραφαί Άρθρ.2.-1.Οσάκις παρέχεται δάνειον εκ μέρους του Ο.Χ.Ο.Α. μέσω εξουσιοδοτημένης Τραπέζης, αύτη θεωρείται ενεργούσα σχετικώς εν παντί ως αντιπρόσωπος, κατ' εντολήν και δια λογαριασμόν του Ο.Χ.Ο.Α. υπέρ και επ' ονόματι του οποίου κτώνται αυτοδικαίως και ισχύουν πάντα τα προς ασφάλειαν του δανείου εμπράγματα και λοιπά εν γένει εκ της δανειστικής συμβάσεως απορρέοντα δικαιώματα δυνάμενα ν' ασκώνται αυτοτελώς και απ' ευθείας υπ' αυτού. Εκ του λόγου τούτου ουδέν δημιουργείται υπέρ του οφειλέτου δικαίωμα προσβολής της νομιμοποιήσεως της εξουσιοδοτημένης Τραπέζης ασκούσης τα εκ του δανείου δικαιώματα του δανειστού και δη κατά την αναγκαστικήν εκτέλεσιν. 2.Τα εν τη προηγουμένη παραγράφω ισχύουν αυτοδικαίως και εφαρμόζονται ανεξαιρέτως και επί πάντων των προγενεστέρως της ισχύος της παρούσης διατάξεως υπό του Ο.Χ.Ο.Α. μέσω εξουσιοδοτημένης Τραπέζης παρασχεθέντων δανείων περιλαμβανομένων και των δυνάμει του άρθρ. 8 παρ. 1 της συμβάσεως "περί της καταργήσεως της Κεντρικής Επιτροπής Δανείων και ιδρύσεως Οργανισμού Χρηματοδοτήσεως Οικονομικής Αναπτύξεως" ως ετροποποιήθη δια του άρθρ. 3 της δια του παρόντος Νόμου κυρουμένης Συμβάσεως, περιελθουσών εις τον Ο.Χ.Ο.Α. απαιτήσεων εκ των δανείων των χορηγηθέντων υπό της AMAG και της ΚΕΔ. Σχετικαί υποθήκαι και κατασχέσεις εγγραφείσαι και ενεχυριακαί Συμβάσεις καταχωρισθείσαι επ' ονόματι της μεσολαβησάσης εξουσιοδοτημένης Τραπέζης θεωρούνται εγγραφείσαι ή καταχωρισθείσαι επ' ονόματι του Ο.Χ.Ο.Α. επί μονομερεί δηλώσει αυτού οποτεδήποτε ενεργουμένη και καταχωρουμένη εις τα οικεία βιβλία εξαιρέσει των περιπτώσεων της επομένης παρ. 13.Ξ.ε.3 Οργανισμός Χρηματοδότησης Οικονομικής Ανάπτυξης 3.Εν περιπτώσει καθ' ην η εξουσιοδοτούμενη Τράπεζα έχει εγγυηθή ή εγγυάται το δάνειον προς τον Ο.Χ.Ο.Α. κατά την παρ. 3 του άρθρ. 10 της Συμβάσεως "περί καταργήσεως της Κεντρικής Επιτροπής Δανείων και ιδρύσεως Οργανισμού Οικονομικής Αναπτύξεως" η Τράπεζα ευθυνομένη έναντι του Ο.Χ.Ο.Α. ως αυτοφειλέτις και στερουμένη της ενστάσεως διζήσεως δικαιούται, να ασκή μόνη ακωλύτως και αυτοτελώς, τύποις και ουσία εν ιδίω ονόματι πάντα τα δικαιώματα του δανειστού, του Ο.Χ.Ο.Α. μη δικαιουμένου να παρέχη εντολάς αναγομένας εις την άσκησιν των εκ του δανείου δικαιωμάτων της Τραπέζης. Δικαιούται επίσης η Τράπεζα να λαμβάνη προσωπικάς και εμπραγμάτους ασφαλείας και εγγυήσεις δια πάσαν απαίτησίν της, ενεστώσαν ή μέλλουσαν, εκ της εγγυήσεως. Ως εγγύησις θεωρείται και η υπό της Τραπέζης έκδοσις συναλλαγματικών κατά το άρθρ. 1 παρ. 1 του Νόμ. 3254/1955. Εγγυήσεις χορηγηθείσαι υπό των εξουσιοδοτημένων Τραπεζών προς τον Ο.Χ.Ο.Α. συμφώνως προς την παρ. 3 του άρθρ. 10 της Συμβάσεως "περί καταργήσεως της Κεντρικής Επιτροπής Δανείων και ιδρύσεως Οργανισμού Χρηματοδοτήσεως Οικονομικής Αναπτύξεως" εξακολουθούσιν ισχύουσαι υφ' ους όρους συνωμολογήθησαν. 4.Προκειμένου περί εμπραγμάτων ασφαλειών, χορηγουμένων υπό του οφειλέτου εις ασφάλειαν πάσης απαιτήσεως της Τραπέζης εκ της εγγυήσεως ή εκδόσεως συναλλαγματικών κατά την προηγουμένην παράγραφον εφαρμόζονται αι εν άρθρ. 5 του Ν.Δ. 1038/1949, κυρωθέντος δια του Ν.Δ. 1198/1949 απαριθμούμεναι διατάξεις, της σειράς απαριθμήσεως αυτών αποτελούσης και σειράν κατισχύσεως εν περιπτώσει συγκρούσεως μεταξύ αυτών. Εν τη περιπτώσει ταύτη, ως εφαρμοστέαι διατάξεις του Ν.Δ. 1038/1949 λογίζονται αι των άρθρ. 5 εδάφ. 2-6, 6, 7, 8 και 9. Αι εν ισχύϊ διατάξεις των κεφαλαίων ΣΤ'. και Ζ'. του Ν.Δ. της 17 Ιουλ./13 Αυγ. 1923 "περί ειδικών διατάξεων επί ανωνύμων εταιρειών" κατά αναλογίαν δε και αι διατάξεις του άρθρ. 47 αυτού, εφαρμόζονται και επί των εκ της εγγυήσεως απαιτήσεων της Τραπέζης της προηγουμένης παραγράφου ησφαλισμένων δι' υποθήκης ή ενεχύρου.  Επί των αυτών εμπραγμάτων ασφαλειών εφαρμόζονται και αι διατάξεις των άρθρ. 4, 9 παρ. 3 και 10 του Ν.Δ. 2941/1954. 5.Εν περιπτώσει τυχόν πτωχεύσεως της μεσολαβούσης εξουσιοδοτημένης ή εγγυητρίας Τραπέζης, εφ' όσον και καθ' ο μέρος δεν έχει εξοφληθή προς τον Ο.Χ.Ο.Α. το δάνειον κατά κεφάλαιον, τόκους και έξοδα, αι εκ του δανείου  τούτου απαιτήσεις της πτωχευσάσης Τραπέζης, μετά των υποθηκών ενεχύρων και οιωνδήποτε άλλων ασφαλειών και εγγυήσεων αυτών, δεν αποτελούσι στοιχείον της πτωχευτικής περιουσίας, ουδέ περιέχονται εις την ομάδα των πιστωτών. Από της κηρύξεως της πτωχεύσεως εις τας εκ του δανείου τούτου απαιτήσεις και δικαιώματα της Τραπέζης υποκαθίσταται αυτοδικαίως ο Ο.Χ.Ο.Α. Άρθρ.3.-1.Η κατά παράβασιν του άρθρ. 5, παρ. 6 και του άρθρ. 6 παρ. 4 του Ν.Δ. 1038/1949 γενομένη εκποίησις οιουδήποτε μηχανήματος, εργαλείου ή κινητού κτηθέντος εκ του προϊόντος ανεξοφλήτου πιστώσεως χορηγηθείσης υπό του Ο.Χ.Ο.Α. ή τη εγγυήσει του Ο.Χ.Ο.Α. περιλαμβανομένων και των περιπτώσεων του άρθρ. 2 του παρόντος Νόμου τυγχάνει εξ υπ' αρχής άκυρος και λογίζεται ως μη γενομένη, τιμωρείται δε και ως υπεξαίρεσις κατ' άρθρ. 375 Ποινικού Κώδικος εάν η πράξις δεν υπόκειται κατ' άλλην τινά διάταξιν εις βαρυτέραν ποινήν. 2.Το κατ' άρθρ. 5, παρ. 2 του Ν.Δ. 1038/1949 ενέχυρον δύναται να συσταθή και κατά τον εν παρ. 3 του ιδίου άρθρου οριζόμενον τρόπον άνευ παραδόσεως. Επί συστάσεως τοιούτων ενεχύρων αι ενεχυριακαί συμβάσεις καταχωρίζονται εις το κατά το άρθρ. 5 παρ. 3 του ως άνω Ν.Δ/τος ειδικόν βιβλίον του αρμοδίου Πρωτοδικείου μέχρις εκδόσεως του υπό του άρθρ. 71 του Εισαγωγικού Νόμου του Αστικού Κώδικος προβλεπομένου Νόμου. 3.Επί αναγκαστικής εκτελέσεως κινητών και ακινήτων πραγμάτων, αποτελούντων αντικείμενον ενεχύρου ή υποθήκης υπέρ του Ο.Χ.Ο.Α. εις ασφάλειαν οιασδήποτε σχέσεως εφαρμόζονται αι διατάξεις του άρθρ. 9, παρ. 3 του Ν.Δ. 1038/1949, κυρωθέντος δια του Ν.Δ. 1198/1949, ως συνεπληρώθη δια του άρθρ. 1 του Ν.Δ. 2688/1953. Άρθρ.4.-Η κατά το άρθρ. 4 παρ. 4, της δια του Ν.Δ. 2970/1954 κυρωθείσης Συμβάσεως, ως ετροποποιήθη και συνεπληρώθη δια της δια του παρόντος Ν.Δ/τος κυρουμένης Συμβάσεως, εξαμηνιαία λογιστική κατάστασις και ο ετήσιος Ισολογισμός και απολογισμός του Ο.Χ.Ο.Α., καθώς και η κατά το άρθρ. 6 παρ. 3, επί του απολογισμού απόφασις του Εποπτικού Συμβουλίου δημοσιεύονται δια του τύπου εις δύο τουλάχιστον Εφημερίδας των Αθηνών. Άρθρ.5.-Η ισχύς του παρόντος άρχεται από της δημοσιεύσεώς τους εις την Εφημερίδα της Κυβερνήσεως. Σελ. 817 Οργανισμός Χρηματοδότησης Οικονομικής Ανάπτυξης 13.Ξ.ε.3